Намеры такія маштабныя, што хочацца пляскаць у далоні — даўно такога не было. Хай сабе і не крыж Еўфрасінні Полацкай! І ўсё б было добра, каб не словы Алеся Сушы. Ён на той нарадзе таксама быў. Чай піў. Вусоў у маладога навукоўца няма, але гэта не замінае не верыць яму. Ён лічыць, што перад намі не зусiм рэальны план дзеянняў. Не тое каб ён ставіў крыж на ўсіх гэтых планах. Проста прапануе дзейнічаць па прынцыпе: вяртанне любіць цішыню. Калі ж заўчасна трубіць пра гэта на кожным вугле, гэта іграе супраць нас.